Discuție:Proiectarea experimentelor

message: Aceasta e o traducere automată. Fraza de introducere trebuie reformulată, iar pagina trebuie mutată la titlul corect, pentru a obține un ciot decent. Nu știu care ar fi titlul corect în limba română, aici trebuie consultat un expert. -- Victor Blacus (discuție) 15 ianuarie 2013 21:30 (EET)
replies: text: În linii mari este vorba despre planificarea experimentelor sau planificarea experimentării - optimizarea modului în care trebuie efectuate experimentările din diferite domenii științifice și tehnice pentru a se ajunge la rezultatele dorite cu un număr cât mai mic de experiențe. Interesant e faptul că pe wikipediile din alte limbi articolele legate interwiki tratează subiecte oarecum diferite: :de:Statistische Versuchsplanung, :en:Design of experiments, :fr:Plan d'expérience, :ru:Планирование эксперимента. Depinde și care a fost intenția inițiatorului acestui articol; să sperăm că nu e ca în proverbul: „un nebun aruncă o piatră în apă și zece înțelepți se chinuiesc s-o scoată”... --Bătrânul (discuție) 16 ianuarie 2013 08:26 (EET)
În sociologie, politologie și statistică, în limba germană, se folosește termenul Forschungsdesign, tradus în română, mot-a-mot, design de cercetare. Aici un exemplu că este folosit design de cercetare în limba română, pe deasupra exact într-un seminar despre metodologie. Cât despre legăturile interlinguale, cea germană trimite la un articol axat preponderent pe domeniul ingineriei.--Hype supper (discuție) 16 ianuarie 2013 09:04 (EET)

text: Poate Sîmbotin nu greșește prea mult, dar e clar că titlul este "neadecvat"(!). Eu cred că  este vorba de o planificare optimizantă a unor încercări (experimente) de dezvoltare-cercetare; deci ar merge "Planificare de experimente" sau "Planificare de experimentări", "Planificarea statistică a experimentărilor", cam așa ceva. BAICAN XXX (discuție) 16 ianuarie 2013 12:36 (EET)
[adus de la Cafenea] În limba română sunt consacrate Proiectare experimentală și/sau Proiectare statistică. Cele bune, --Silenzio (discuție) 16 ianuarie 2013 02:48 (EET)

text: Văd acolo și Modelare experimentală. E același lucru? -- Victor Blacus (discuție) 16 ianuarie 2013 13:10 (EET)
replies: text: :Nu. Modelarea experimentală se referă la activitatea de cercetare propriu-zisă efectuată cu ajutorul modelelor fizice (diferită de modelarea numerică), iar prin proiectare experimentală (Experimental Design) autoarea studiului respectiv (Conf. Univ. Dr. Lăcrămioara Popa) înțelege „organizarea, planificarea muncii experimentale pentru colectarea maximului de informații cu un număr minim de experiențe (eficient, rațional și economic)” - noțiuni foarte apropiate de definiția dată de mine mai sus pentru planificarea experimentării. Un mic exemplu concret: determinarea coeficientului aerodinamic al unui prototip de automobil. Modelarea experimentală se referă la testele efectuate cu macheta prototipului respectiv în tunelul de vânt pentru măsurarea rezistenței la înaintare (aerodinamice) în funcție de viteză, iar proiectarea experimentală (sau planificarea experimentării) se referă la planificarea numărului de experiențe minim necesare (curba de  rezistență la înaintare poate fi determinată prin interpolarea a 3-4 puncte obținute experimental), a vitezelor la care sunt necesare experimentele (la viteze mici rezistența aerodinamică este nesemnificativă, iar viteze mai mari de 300 km/oră nu interesează în cazul automobilelor de serie) etc. --Bătrânul (discuție) 16 ianuarie 2013 14:56 (EET)

text: Parcă versiunea Silenzio ar fi cea „adecvată”: există o sursă care pare de încredere (plus că Silenzio însuși lucrează în proiectare, deci ar trebui să știe). Denumirile de, en, fr, ru, ... nu coincid toate lexical, dar indică același lucru. De altfel situația e aceeași cu proiectare experimentală și proiectare statistică, care sunt totuși sinonime. -- Victor Blacus (discuție) 16 ianuarie 2013 15:17 (EET)
replies: text: :Acești domni se ocupă de proiectare experimentală în domeniul meu de activitate. I do not know nothing. :)) Cele bune, --Silenzio (discuție) 17 ianuarie 2013 03:09 (EET)
thread_title: Titlu

message: Acest articol a fost inclus în categoria, nou creată, :Categorie:Planificarea statistică a experimentelor, care e o replică la :en:Category:Design of experiments, însă cu nume nepotrivit. :en:Design se traduce prin proiectare, pe când planificare ar fi :en:Planning; sunt corelate, dar nu identice. De aceea, am adoptat pentru acest articol titlul :Proiectare experimentală, cu redirect de la :Proiectare statistică, și nu propunerile :Planificare de experimente sau :Planificarea statistică a experimentărilor. Pentru corectitudine, conformitate și uniformitate, propun redenumirea în :Categorie:Proiectare experimentală, cu redirect de la :Categorie:Proiectare statistică. -- Victor Blacus (discuție) 18 ianuarie 2013 19:11 (EET)
thread_title: Categorie